**Šibam** (arapski شبام ;*Shibam*) je grad od 7000 stanovnika u jemenskoj muhafazi Hadramaut u istočnom Jemenu.
.
Prvi pisani izvor o Šibamu, potječe iz 3. st. pne.  tad je bio glavni grad Hadramautskog Kraljevstva.

Opis grada
----------

Šibam se nalazi u srednjem dijelu toka Vadi Hadramauta, stari grad prostire se na površini od 400 m × 500 m, na stjenovitoj visoravni. Na tom malom prostoru ima oko 500 gusto zbijenih zgrada, visokih od 5 do 11 katova.  Tako da Šibam izgleda poput "Pustinjskog Manhattana", zato ga danas zovu "najstarijim gradom nebodera na svijetu", on je najstariji grad zasnovan na vertikalnoj gradnji zgrada. 

Šibam
To su kuće građene od sušenih opeka (gline i slame), sa unutarnjom potpornom konstrukcijom od drva, ravnih krovova visoke i do 30 m. Gornji katovi su zaštićeni premazom od vapna protiv rijetkih kiša, ali taj premaz uspjeva štititi opeke 10 do 15 godina, tako da je gornje katove potrebno obnavljati u tom periodu. No to hadramijima nije veliki problem, njihovi zidari obave to za par dana. Svaki kat ima ima jednu do dvije prostorije u kojima bi boravila jedna porodica iz familije, donji katovi su korišteni za stoku.
Stanovnici Šibama, gradili su svoje kuće na taj način, zbog zaštite od stalnih napada beduinskih plemena. Dobar dio kuća u Šibamu potječe iz 16. st. ali su do danas višekratno obnavljane. Jedna od najstarijih je šesterokatna *Kuća Jarum* podignuta krajem 16. st.
U centru starog grada nalazi se *Velika džamija*, jedina građevina od pečene cigle u gradu. Podignuta je 753, ali je temeljno obnovljena u 14. st..
Prvi evropljani dospijeli su do Šibama tek 1893, talijanski redatelj Pier Paolo Pasolini iskoristio je Šibam kao pozornicu za svoj film *Tisuću i jedna noć* iz 1974 . tad je postao svjetski slavan.

Šibam danas
-----------

Pogled na minaret Velike džamije u Šibamu
Stari grad Šibam uvršten je 1982 godine na UNESCOv popis Spomenika svjetske kulturne baštine. Od tada je Šibam postao turistička destinacija rijetkih turista koji su se osudili krenuti do njega, - njihov broj povećao se nakon 2000 kad je Jemen postao sigurnija destinacija,

Šibam je teško oštećen za monsunske oluje 2008. koja je uzrokovala poplavu tako da su temelji brojnih nebodera ugroženi, pa im prijeti rušenje.
Šibam je dospio na naslovnice svjetskih novina 2009 kad su napadnuti turisti, za napad je optužena Al Kaida koja ima baze po Jemenu.

Izvori
------

1. ↑  „Wadi Hadramowt and walled city of Shabam". Arhivirano iz originala na datum 2010-07-03. Pristupljeno 03. 01. 2010.
2. ↑  Hans Helfritz: Land without shade, Journal of the Royal Central Asian Society, april 1937. str. 16
3. ↑  Old Walled City of Shibam, UNESCO World Heritage Centre
4. ↑  Pamela Jerome, Giacomo Chiari, Caterina Borelli; Chiari, Giacomo; Borelli, Caterina (1999). „The Architecture of Mud: Construction and Repair Technology in the Hadhramaut Region of". *APT Bulletin* (APT Bulletin, Vol. 30, No. 2/3) **30** (2-3): 39–48 [44]
5. ↑  „Death Toll Mounts In Tropical Storm". CBS 13. 26. 10. 2008.. Arhivirano iz originala na datum 2009-03-22. Pristupljeno 26. 10. 2008.
6. ↑  „Historic Town of Shibam Hadramout Escapes Flooding Largely Unscathed". ITN Source. November 3, 2008.
7. ↑  „Al Qaeda blamed for Yemen attack". CNN. 16. 03. 2009.. Pristupljeno 26. 04. 2009.

Vanjske poveznice
-----------------

***Šibam*** na Wikimedijinoj ostavi

* Panoramska slika od 360° starog grada Šibama
* Šibam online Arhivirano 2013-09-06 na Wayback Machine-u
* Šibam na portalu archnet.org Arhivirano 2006-02-03 na Wayback Machine-u
* Šibam na unescovu portalu World Heritage Site
* Travel Adventures Arhivirano 2010-03-23 na Wayback Machine-u